Document ID: /roh_data/filtered/fineweb-2-filterrobots_roh.jsonl.gz/32978

Cura ch'ils druids van a ramassar vistgas, chavaltgescha a la testa da la processiun e vestgì en nair il Hopatatsch, il druid il pli aut da l'ierarchia. Ses chaval nair porta in chavester d'argient. Dasper el chavaltgescha il ceremoniari a pe blut. Ses chaval alv porta in chavester d'aur. En maun tegna el ina farcla d'aur che finescha en in chau-serp. Arrivads al lieu chavaltgeschan els trais giadas enturn la planta. Alura tegnan ils druids pli bass ina gronda taila alva sut la planta. Il ceremoniari chavaltgescha sut la planta, ura, tira en in vestgì alv, cuvra il moni da sia farcla d'aur cun in fazielet alv e taglia giu la vistga. Ils druids sutvart piglian quella cun la gronda taila alva.
Funtauna: Franz Ferk: Über Druidismus in Noricum. Graz 1877; p. 46ss.